《座中有名莲萼者持扇乞题即席赋》
明代·胡应麟

烂漫芙蓉色，居然似六郎。朝云团翠盖，夜月舞红裳。

景夺前溪丽，香飞太液长。空令李供奉，极目紫骝傍。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。